Forma patvirtinta

Lietuvos kino centro prie Kultūros ministerijos direktoriaus 2023 m. kovo 6 d. įsakymu Nr.V-16

**(Filmo gamybos darbų projekto valstybinio finansavimo sutarties forma)**

**FILMO GAMYBOS DARBŲ PROJEKTO VALSTYBINIO FINANSAVIMO SUTARTIS**

\_\_\_\_ m. \_\_\_\_\_\_\_\_\_\_\_\_d. Nr. \_\_\_\_\_\_\_

(Vilnius)

Lietuvos kino centras prie Kultūros ministerijos (toliau – LKC), atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ir

*(projekto vykdytojo pavadinimas arba vardas ir pavardė)*

(toliau – Vykdytojas), atstovaujama (-as)[[1]](#footnote-1)

(toliau kartu ar atskirai – šalys arba šalis), vadovaudamosi Parengiamųjų filmo ir gamybos darbų projektų valstybinio finansavimo taisyklėmis, patvirtintomis Lietuvos Respublikos kultūros ministro 2016 m. kovo 23 d. įsakymu Nr. ĮV-248 „Dėl parengiamųjų filmo ir gamybos darbų projektų valstybinio finansavimo taisyklių patvirtinimo“ (toliau ‒ Taisyklės), sudarė šią sutartį, kuria susitarė dėl

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_projekto

*(Projekto kategorija)*

(toliau ‒ Projektas) vykdymo valstybinio finansavimo (toliau ‒ Sutartis):

**I. Sutarties dalykas**

1. Šios Sutarties dalykas yra šio Projekto vykdymo dalinis valstybinis finansavimas:
   1. Filmo pavadinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   2. Filmo režisieriaus (-ių) vardas ir pavardė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.3. Filmo scenarijaus autoriaus (-ių) vardas ir pavardė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.4. Bendras filmo biudžetas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.5. Projekto vykdymo pradžia:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.6. Projekto vykdymo pabaiga: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.7. Filmo dalių skaičius – \_\_\_\_\_\_\_\_\_\_, vienos dalies trukmė – \_\_\_\_min. (pildoma kelių dalių animacinio, dokumentinio ar vaidybinio filmo atveju);

1.8. LKC direktoriaus \_\_\_\_ m. \_\_\_\_\_\_\_\_\_\_\_\_\_\_\_\_d. įsakymo Nr.\_\_\_\_\_ \_\_ punktu skirta suma \_\_\_\_\_EUR (\_\_\_\_\_\_\_\_ eurų).

1.9. LKC direktoriaus įsakymu dėl lėšų skyrimo nustatytas Projekto didžiausias valstybės pagalbos finansavimo intensyvumas – \_\_\_ proc. bendro filmo biudžeto.

**II. LKC įsipareigojimai**

2.1. LKC įsipareigoja iš dalies finansuoti Projekto vykdymą ir skirti šiam tikslui, atsižvelgiant į Vykdytojo pateiktą ir LKC patvirtintą projektui vykdyti skirtų lėšų sąmatą (Sutarties 1 priedas) bei finansavimo planą (Sutarties 2 priedas), kurie yra neatskiriama šios Sutarties dalis, sumą, nurodytą Sutarties 1.8 punkte.

2.2[[2]](#footnote-2). Šalims pasirašius sutartį ir Vykdytojui pateikus visus finansavimo plano pareiškėjo dalyje nurodytus finansinius įsipareigojimus patvirtinančius dokumentus, kuriuos gali būti pagrįstai reikalaujama pateikti, bei dokumentų, įrodančių suteiktas teises naudoti anksčiau sukurtus kūrinius patvirtintas kopijas, LKC vienu mokėjimu perveda Vykdytojui visą Sutarties 1.8 punkte nurodytą sumą.

2.2[[3]](#footnote-3). Šalims pasirašius sutartį LKC perveda Vykdytojui projektui vykdyti skirtas lėšas dviem mokėjimais šia tvarka:

2.2.1. pirmuoju mokėjimu Vykdytojui pervedama 30 proc. Sutarties 1.8 punkte nurodytos sumos, kuri sudaro \_\_\_\_\_\_\_\_\_\_EUR ( \_\_\_\_\_\_\_\_\_\_\_\_\_\_\_\_\_\_ eurų);

2.2.2. antruoju mokėjimu Vykdytojui pervedama 70 proc. Sutarties 1.8 punkte nurodytos sumos, kuri sudaro \_\_\_\_\_\_\_\_\_\_EUR ( \_\_\_\_\_\_\_\_\_\_\_\_\_\_\_\_\_\_ eurų), kai Vykdytojas atsiskaito LKC už Sutarties 2.2.1 punkte nurodytas lėšas ir pateikia visus finansavimo plane[[4]](#footnote-4) nurodytus finansinius įsipareigojimus patvirtinančius dokumentus, kuriuos gali būti pagrįstai reikalaujama pateikti, dokumentų, įrodančių suteiktas teises naudoti anksčiau sukurtus kūrinius, patvirtintas kopijas ir bendros filmo gamybos sutartį[[5]](#footnote-5).

2.3. LKC perveda lėšas Vykdytojui į atskirą Projektui skirtą sąskaitą banke, nurodytą šioje Sutartyje. Šioje banko sąskaitoje projekto vykdytojas neturi teisės laikyti jokių kitų lėšų, išskyrus šio projekto vykdymui LKC skirtas lėšas.

2.4. LKC įsipareigoja tinkamai ir laiku vykdyti visus savo įsipareigojimus, prisiimtus šia Sutartimi.

**III. Vykdytojo įsipareigojimai**

3. Vykdytojas įsipareigoja:

3.1. Projektą įvykdyti iki Sutarties 1.6. punkte nurodytos datos;

3.2. Projekto vykdymo ir Sutarties galiojimo metu neperleisti jokių savo teisių ir įsipareigojimų, kylančių iš Sutarties, tretiesiems asmenims;

3.3. skirtas lėšas naudoti tik pagal sąmatoje nurodytą paskirtį, nekeisti išlaidų rūšies, nekeisti lėšų paskirstymo pagal atskirus sąmatos straipsnius daugiau nei 20 procentų vienam sąmatos straipsniui;

3.4. ne Lietuvos Respublikoje išleisti ne daugiau nei 20 proc. skirto finansavimo;

3.5. užtikrinti, kad projekto vykdymo metu atsiskaitymai grynaisiais pinigais neviršytų 10 procentų Sutarties 1.8 punkte nurodytos sumos;

3.6. filmo gamybos darbų projekto vaizdinėje viešinimo medžiagoje privalo būti nurodoma informacija apie tai, kad projektą finansuoja LKC. Tokia informacija nurodoma vadovaujantis LKC direktoriaus patvirtintomis LKC finansuotų projektų ir veiklų viešinimo taisyklėmis, skelbiamomis interneto puslapyje [www.lkc.lt](http://www.lkc.lt);

3.7. iš anksto raštu suderinti su LKC filmo pradžios ir pabaigos titrus bei užtikrinti, kad filmo titruose ir pagrindinėje filmo viešinimo medžiagoje būtų atskirai ir aiškiai įvardinta, kad LKC finansavo filmo sukūrimą ir (arba) patalpinti LKC logotipą. Tokia informacija nurodoma vadovaujantis LKC direktoriaus patvirtintomis LKC finansuotų projektų ir veiklų viešinimo taisyklėmis, skelbiamomis interneto puslapyje [www.lkc.lt](http://www.lkc.lt);

3.8. tinkamai ir laiku vykdyti visus savo įsipareigojimus, prisiimtus šia sutartimi;

3.9. laikytis visų Vykdytojui taikytinų reikalavimų, nustatytų Taisyklėse, Lietuvos Respublikos įstatymuose ir kituose teisės aktuose;

3.10. sutarties vykdymo laikotarpiu, atsiradus arba paaiškėjus Lietuvos Respublikos kino įstatymo 9 str. 7 d. nustatytiems apribojimams, Vykdytojas privalo raštu, ne vėliau kaip per 5 darbo dienas nuo aplinkybių paaiškėjimo, informuoti apie tai LKC, kartu nurodant, kokių bus imtasi veiksmų, siekiant pašalinti šias priežastis;

3.11. užtikrinti, kad, perkant prekes ir paslaugas už valstybės biudžeto lėšas, būtų laikomasi Lietuvos Respublikos viešųjų pirkimų įstatymo nuostatų ir kitų su jo įgyvendinimu susijusių teisės aktų reikalavimų (jeigu projekto vykdytojas yra perkančioji organizacija);

3.12. užtikrinti orią ir pagarbią darbo aplinką, suteikti visiems Vykdytojui atsakingiems ir (arba) jo samdomiems asmenims lygias teises ir galimybes nepaisant jų lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų,amžiaus, lytinės orientacijos, negalios, etninės priklausomybės ar religijos, užtikrinti, kad visi Vykdytojo samdomi asmenys filmavimo aikštelėje ir už jos ribų kuriant Filmą nepatirtų jokio priekabiavimoir diskriminacijos, laikytis visų Lietuvos Respublikos teisės aktuose nustatytų reikalavimų dėl lygybės ir nediskriminavimo užtikrinimo. Tokia informacija nurodoma vadovaujantis LKC direktoriaus patvirtintomis Lygybės ir nediskriminavimo užtikrinimo Lietuvos kino centro prie Kultūros ministerijos finansuotų projektų ir veiklų vykdytojams rekomendacijomis, skelbiamomis interneto puslapyje [www.lkc.lt](http://www.lkc.lt);

3.13. užtikrinti, kad į sutartis, pasirašomas su Projekto dalyviais, būtų įtraukiamos nuostatos, pagal kurias Projekto vykdytojas gauna Projekto dalyvių sutikimus tvarkyti jų asmens duomenis ir perduoti šiuos asmens duomenis LKC Projekto vykdymo priežiūros ir stebėsenos tikslais;

3.14. prisiimti visišką atsakomybę, jeigu įgyvendinant Projektą yra pažeidžiamos trečiųjų asmenų autorių ir (ar) gretutinės teisės. Jeigu dėl šio pažeidimo įsiteisėjusiame teismo sprendime nurodoma, kad minėtas teises pažeidė Projekto vykdytojas, jis privalo grąžinti LKC visas pagal šią Sutartį gautas lėšas.

**IV. Sutarties ir jos priedų sąlygų keitimas, pakeitimų derinimo tvarka ir terminai**

4.1. Vykdytojas privalo raštu suderinti su LKC visus Sutarties ir jos priedų (projektų išlaidų sąmatos ir finansavimo plano) sąlygų pakeitimus šioje dalyje nustatyta tvarka ir terminais.

4.2. Šalys susitaria, kad Sutarties 1.2 punkte nurodytas filmo režisierius (-iai) negali keistis (vienas režisierius pakeičiamas kitu, prisijungia naujas režisierius (-iai) ar projekte nusprendžia nebedalyvauti esamas režisierius (-iai)), išskyrus atvejus, kai filmo režisierius (-iai) dėl ligos nebegali vykdyti savo funkcijų arba filmo režisierius (-iai) miršta). Jeigu vienu iš nurodytų atvejų reikia pakeisti filmo režisierių, pakeitimas turi būti derinamas šia tvarka ir terminais:

4.2.1. Vykdytojas nedelsdamas, tik paaiškėjus atitinkamoms aplinkybėms, LKC pateikia kito pasirinkto režisieriaus kūrybos aprašymą ir filmografiją bei argumentuotą raštą dėl pasirinktos kandidatūros;

4.2.2. Atitinkama ekspertų komisija svarsto projekto vykdytojo pateiktus dokumentus ir per 14 darbo dienų nuo dokumentų gavimo dienos teikia LKC direktoriui rekomendacijas dėl projekto vykdytojo pasirinktos filmo režisieriaus kandidatūros. LKC direktoriaus sprendimu nepatvirtinus pateiktos režisieriaus kandidatūros, projekto vykdytojas per 20 darbo dienų turi pateikti naują režisieriaus kandidatūrą. Iš viso režisieriaus kandidatūra naujai gali būti teikiama ne daugiau kaip du kartus.

4.3. Projekto vykdymo ir finansavimo sutarties galiojimo metu atsiradus poreikiui pakeisti Sutarties 1.3. punkte įvardintą (-tus) filmo scenarijaus autorių (-ius) (vienas filmo scenarijaus autorius pakeičiamas kitu, prisijungia naujas filmo scenarijaus autorius (-iai) ar projekte nusprendžia nebedalyvauti esamas filmo scenarijaus autorius (-iai)), Vykdytojas privalo iki numatomų pakeitimų dienos raštu suderinti šiuos pakeitimus su LKC.

4.4. Pasikeitus[[6]](#footnote-6) filmo bendragamintojui, Vykdytojas privalo per 5 darbo dienas raštu pranešti apie tai LKC, nurodydamas pasikeitimų priežastis ir pateikti atitinkamą sutartį, naują (atitinkamai pakoreguotą) sąmatą (jeigu ji keičiasi) ir finansavimo planą.

4.5. Jeigu Vykdytojas ketina keisti bendrą filmo biudžetą, jis turi iki numatomų pakeitimų dienos apie tai raštu pranešti LKC, nurodydamas pasikeitimų priežastis ir pateikti atitinkamas sutartis, išlaidų sąmatą (jeigu ji keičiasi) ir finansavimo planą, kurie suderinami su LKC ir pridedami prie šios Sutarties.

4.6. Jeigu pokytis tarp LKC skirtų ir planuojamų naudoti sąmatos straipsnio lėšų dėl objektyvių priežasčių viršija 20 proc. arba įtraukiamos naujos arba pašalinamos esamos lėšos išlaidų eilutėje Projekto Vykdytojas privalo tikslinti sąmatą ne vėliau kaip likus 15 darbo dienų iki Sutartyje nustatyto Projekto vykdymo pabaigos.

**V. Atsiskaitymo tvarka ir terminai**

5.1. Vykdytojas su LKC už skirtą valstybinį finansavimą atsiskaito pateikdamas:

5.1.1[[7]](#footnote-7). iki \_\_\_\_\_\_\_\_\_\_\_\_\_\_\_ ‒ LKC direktoriaus įsakymu patvirtintą Projekto galutinę įgyvendinimo ataskaitą ir pasirinktinai, LKC direktoriaus įsakymu patvirtintą Projekto įgyvendinimo faktinių išlaidų ataskaitą arba LKC direktoriaus įsakymu patvirtintą Projektą vertinusio auditoriaus išvadą.

5.1.2[[8]](#footnote-8). iki \_\_\_\_\_\_\_\_\_\_\_\_\_\_\_ ‒ LKC direktoriaus įsakymu patvirtintą Projekto galutinę įgyvendinimo ataskaitą ir LKC direktoriaus įsakymu patvirtintą Projektą vertinusio auditoriaus išvadą.

5.1.3[[9]](#footnote-9). iki \_\_\_\_\_\_\_\_\_\_\_\_\_\_\_\_ ‒ LKC direktoriaus įsakymu patvirtintą Projekto tarpinę įgyvendinimo ataskaitą ‒ ir iki \_\_\_\_\_\_\_\_\_\_\_\_\_ ‒ LKC direktoriaus įsakymu patvirtintą Projekto galutinę įgyvendinimo ataskaitą ir LKC direktoriaus įsakymu patvirtintą Projektą vertinusio auditoriaus išvadą.

5.2. Vykdytojas taip pat privalo ir įsipareigoja:

5.2.1. nepanaudotas Projekto vykdymui skirtas valstybės biudžeto lėšas, per LKC nustatytą terminą grąžinti į Lietuvos kino centro banko sąskaitą, nurodytą Sutartyje;

5.2.2. saugoti ir, LKC pareikalavus, pateikti visus Projekto vykdymo metu patirtas išlaidas patvirtinančius dokumentus, ne mažiau kaip 10 metų po Projekto pabaigos.

5.3. Atsiskaitymo su LKC už pagamintą filmą tikslais vykdytojas, gavęs paramą filmo gamybai, privalo:

5.3.1. užbaigti filmą ir jį parodyti atitinkamos ekspertų komisijos nariams iki \_\_\_\_\_\_\_\_\_\_\_;

5.3.2. filmo premjerą Lietuvoje surengti ne vėliau kaip per dvejus metus nuo paskutiniųjų finansavimo metų pabaigos;

5.3.3. filmą įregistruoti Filmų registre ne vėliau kaip per 20 darbo dienų nuo atitinkamos ekspertų komisijos sprendimu, kuriuo patvirtintas filmo užbaigimas, gavimo dienos;

5.3.4. ne vėliau kaip per 3 mėnesius nuo filmo įregistravimo Filmų registre dienos LKC pateikti vieną filmo kopiją elektroninėje laikmenoje (mp4 formatu) su subtitrais anglų kalba (subtitrai anglų kalba nereikalaujami televiziniam dokumentiniam filmui);

5.3.5. ne vėliau kaip per 3 mėnesius nuo filmo įregistravimo Filmų registre dienos LKC raštu pateikti LKC direktoriaus įsakymu patvirtintą ataskaitą apie faktinius filmo gamybos finansavimo šaltinius;

5.3.6. ne vėliau kaip per 12 mėnesių nuo filmo įregistravimo Filmų registre dienos perduoti originalią filmo medžiagą Lietuvos centriniam valstybės archyvui jo nustatyta tvarka, išskyrus atvejus, kai bendros filmo gamybos sutartyje numatyta, kad originalią filmo medžiagą saugos kita, nei projekto vykdytojas, sutarties šalis;

5.3.7. ilgametražio filmo (išskyrus televizinį dokumentinį filmą), interaktyvaus filmo, kelių dalių filmo atveju ‒ per vienerius metus nuo filmo premjeros datos Lietuvoje išplatinti jį kino teatre arba kitose tam pritaikytose viešosiose erdvėse Lietuvoje pagal Taisyklėse nustatytus reikalavimus.

**VI. Filmo naudojimas LKC veikloje**

6.1. Šalys susitaria, kad kai Sutarties 1.9 punkte nurodytas procentas siekia ar viršija 50 procentų ribą, LKC turi teisę naudoti Sutarties 1.1 punkte įvardintą filmą ir (arba) jo ištraukas, ir (arba) filmo medžiagą savo veikloje filmų sklaidos ir (arba) kino kultūros sklaidos tikslais ir (ar) edukacijos projektų ir (ar) veiklų tikslais Lietuvoje bei filmo rodymui užsienyje LKC vykdomų filmų sklaidos, kino kultūros sklaidos ir edukacijos projektų ir (ar) veiklų tikslais užsienyje. Tokių filmo rodymų sąlygas kiekvieną kartą raštu suderina LKC ir filmo prodiuseris, nepažeidžiant filmo autorių ir gretutinių teisių turėtojų teisių, filmo platinimo sutartinių įsipareigojimų ir atsižvelgiant į viešąjį interesą.

**VII. Projekto vykdymo kontrolė ir Vykdytojo atsakomybė**

7.1. Vykdytojas per 10 darbo dienų nuo LKC pareikalavimo gavimo privalo pateikti visų Projekto išlaidas pateisinančių ir apmokėjimą įrodančių dokumentų patvirtintas kopijas, kitus su Projekto vykdymu susijusius dokumentus ir medžiagą.

7.2. Praleidus sąmatų tikslinimo terminą ar kitaip pažeidus Sutartyje ir Taisyklėse nustatytą sąmatų tikslinimo tvarką, sąmatų tikslinti negalima. Tokiu atveju išlaidos, viršijančios leidžiamus pokyčius (kuriems prilyginami visi sąmatos pakeitimai, nesuderinti su LKC nustatyta tvarka ir terminais), pripažįstamos netinkamomis ir LKC rašytiniu reikalavimu turi būti grąžintos į finansavimo sutartyje nurodytą LKC banko sąskaitą iki einamųjų biudžetinių metų pabaigos. Jeigu Vykdytojas per LKC nustatytą laikotarpį negrąžina nurodytų lėšų, jos išieškomos teisės aktų nustatyta tvarka.

7.3. Projekto vykdytojas privalo suderinti su LKC finansavimo sutarties ir jos priedų sąlygų pakeitimus finansavimo sutartyje nustatyta tvarka ir terminais. Projekto vykdytojas, nesilaikęs finansavimo sutarties nustatytos tvarkos ir (arba) terminų, praranda teisę teikti paraišką kitam LKC pagal šias Taisykles skelbiamam projektų finansavimo konkursui.

7.4. Jeigu dėl Sutarties 4.2 punkte nurodytų aplinkybių Vykdytojas grąžina Projektui skirtas lėšas per LKC nustatytą terminą arba tokios lėšos LKC dar nebuvo pervestos į Vykdytojo sąskaitą, Vykdytojas praranda teisę teikti paraišką kitam būsimam (vienam) LKC skelbiamam projektų finansavimo konkursui.

7.5. Jei Vykdytojas neįvykdo Sutarties 5.3.1 ir 5.3.6 papunkčiuose nustatytų įsipareigojimų iki Sutartyje numatytų terminų, Vykdytojui negali būti skiriamas kino valstybinis finansavimas.

**VIII. Sutarties papildymas, pakeitimas, nutraukimo tvarka ir terminai**

8.1. Jeigu viena iš šalių dėl nenumatytų priežasčių negali įvykdyti kurio nors šios Sutarties punkto, ji nedelsdama raštu kreipiasi į kitą šalį dėl Sutarties papildymo, pakeitimo ar nutraukimo. Sutarties papildymai ir pakeitimai galioja tik raštu sutikus abiem šalims.

8.2. Sutartis gali būti nutraukta:

8.2.1. rašytiniu Sutarties šalių susitarimu;

8.2.2. vienos iš Sutarties šalių iniciatyva (rašytiniu reikalavimu), jei kita šalis nevykdo ar netinkamai vykdo šioje Sutartyje nustatytus įsipareigojimus, apie tai raštu informuojant kaltąją Sutarties šalį ne vėliau nei prieš 14 kalendorinių dienų iki numatomo Sutarties nutraukimo;

8.2.3. vienašališkai LKC iniciatyva šioje Sutarties dalyje numatytais atvejais.

8.3. Sutartį nutraukus dėl Vykdytojo kaltės, Vykdytojas privalo per 10 darbo dienų grąžinti LKC visą projekto vykdymui gautų lėšų sumą. LKC gali nustatyti kitokį lėšų grąžinimo terminą.

8.4. Sutartį nutraukus dėl LKC kaltės, LKC pagal Vykdytojo pateiktus atsiskaitymo dokumentus apmoka sąmatoje numatytas Projekto vykdymo išlaidas, faktiškai patirtas iki LKC pranešimo apie Sutarties nutraukimą dienos, neviršydamas šios Sutarties 1.8 punkte numatytos sumos.

8.5. LKC turi teisę vienašališkai nutraukti šią Sutartį, jeigu:

8.5.1. LKC nustato, kad Vykdytojas projekto vykdymui gautas kino valstybinio finansavimo lėšas panaudojo ne pagal paskirtį;

8.5.2. Lietuvos Respublikos kino įstatymo 9 straipsnio 7 dalyje nustatyti apribojimai atsiranda arba paaiškėja sutarties vykdymo metu ir jų priežasčių neįmanoma pašalinti Sutarties galiojimo laikotarpiu;

8.5.3. LKC nustato, kad Vykdytojas pažeidė Sutarties esmines sąlygas ‒ neįvykdė Sutarties 4.2 ir 5.3.1 punktuose numatytų įsipareigojimų;

8.5.4. Vykdytojas nesilaiko Sutartyje nustatytų terminų ir, kai LKC raštu nustato papildomą terminą įsipareigojimams įvykdyti, neįvykdo įsipareigojimų ir per šį papildomą terminą.

8.6. LKC vienašališkai nutraukus Sutartį, Vykdytojas privalo visas iš LKC pagal šią Sutartį gautas lėšas grąžinti į LKC nurodytą sąskaitą per 10 darbo dienų nuo LKC rašytinio pareikalavimo grąžinti lėšas dienos, jeigu LKC raštu nenustatė kito lėšų grąžinimo termino.

8.7. Jeigu Vykdytojas negrąžina lėšų per Sutarties 8.6 punkte nurodytą terminą, negrąžintos lėšos išieškomos Lietuvos Respublikos teisės aktų nustatyta tvarka, o Vykdytojui penkerius metus nuo sprendimo išieškoti negrąžintas lėšas dienos neskiriamas kino valstybinis finansavimas.

**IX. Baigiamosios sąlygos**

9.1. Sutartis sudaryta ir vykdoma vadovaujantis Taisyklėmis. Tuo atveju, jeigu Sutartis nereglamentuoja kurių nors šalių santykių, susijusių su jos vykdymu ir Projekto įgyvendinimu, taikomos Taisyklių nuostatos.

9.2. Už įsipareigojimų nevykdymą ar netinkamą vykdymą šalys atsako šios Sutarties ir Lietuvos Respublikos teisės aktų nustatyta tvarka.

9.3. LKC neatsako už sutarties vykdymo nesklandumus, kylančius dėl Vykdytojo Sutartyje neteisingai nurodytų rekvizitų ir kitų duomenų. Už jų tikslumą ir teisingumą atsako Vykdytojas.

9.4. Šalys privalo viena kitą raštu informuoti apie tai, kad pasikeitė jų adresas, pavadinimas, projekto sąskaitos numeris, elektroninio pašto adresas ar kiti kontaktiniai duomenys, kuriuos viena kitai nurodė Sutartyje. Šalis, neįvykdžiusi šio reikalavimo, negali pareikšti pretenzijų ar atsikirtimų, kad kitos šalies veiksmai, atlikti pagal naujausius jai žinomus duomenis, neatitinka Sutarties sąlygų arba ji negavo pranešimų, kurie buvo siųsti pagal šiuos duomenis.

9.5. Nė viena šalis neatsako už visišką ar dalinį įsipareigojimų pagal Sutartį neįvykdymą, jeigu ji įrodo, kad įsipareigojimų neįvykdė dėl nenugalimos jėgos (*force majeure*) aplinkybių, atsiradusių po Sutarties įsigaliojimo dienos.

9.6. Nenugalimos jėgos (*force majeure*) aplinkybių sąvoka apibrėžiama ir Sutarties šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“. Šalis, negalinti laiku įvykdyti, tinkamai įvykdyti savo sutartinių įsipareigojimų dėl nenugalimos jėgos (*force majeure*) aplinkybių, turi kiek įmanoma greičiau, bet ne vėliau kaip per 1 (vieną) darbo dieną nuo aplinkybių paaiškėjimo dienos elektroniniu paštu arba registruotu paštu informuoti apie tai kitą šalį. Šalis, pažeidusi nurodytą terminą, atleidžiama nuo atsakomybės tik nuo to momento, kada kita šalis gavo jos pranešimą apie nenugalimos jėgos (*force majeure*) aplinkybes.

9.7. Ginčai dėl šios Sutarties vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka Lietuvos teismuose.

9.8. Sutartyje nurodomi asmens duomenys (vardas, pavardė, gyvenamosios vietos adresas, el. pašto adresas, telefono numeris ir kiti kontaktiniai duomenys) yra tvarkomi LKC, kaip duomenų valdytojo, finansavimo pareiškėjams skyrimo, LKC sprendimams priimti gavimo bei dokumentų valdymo tikslais. Asmens duomenys tvarkomi siekiant viešojo intereso ir vykdant LKC taikomus teisės aktų reikalavimus, vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrojo duomenų apsaugos reglamento) 6 str. 1 d. c ir e punktais. Asmens duomenys saugomi LKC dokumentacijos plane ir Asmens duomenų tvarkymo LKC tvarkos apraše numatytais terminais.

9.9. Sutartis sudaryta dviem vienodą juridinę galią turinčiais egzemplioriais, po vieną kiekvienai šaliai.

9.10. Sutartis įsigalioja nuo jos pasirašymo dienos ir galioja, iki šalys visiškai įvykdys savo įsipareigojimus.

**X. Šalių rekvizitai ir jų atstovų parašai**

|  |  |
| --- | --- |
| **Lietuvos kino centras prie Kultūros ministerijos** | \_\_\_\_\_\_\_\_\_\_\_\_\_\_\_\_\_\_\_  *(Vykdytojo pavadinimas arba vardas ir pavardė)* |
| Kodas 302783199 | Kodas |
| Adresas: Z. Sierakausko g. 15, LT-03105 Vilnius | Adresas |
| Sąsk. Nr. LT52 7300 0101 3284 1105 | Sąsk. Nr. |
| Bankas „Swedbank“ AB | Bankas |
| Banko kodas 73000 | Banko kodas |
| Telefonas +370 656 15395 | Telefonas |
| El. paštas info@lkc.lt | El. paštas |
| \_\_\_\_\_\_\_\_\_\_\_\_\_\_\_\_\_\_\_  *(pareigų pavadinimas\*, vardas,*  *pavardė, parašas)*  A. V. | \_\_\_\_\_\_\_\_\_\_\_\_\_\_\_\_\_\_\_  *(pareigų pavadinimas\*, vardas,*  *pavardė, parašas)*  A. V. (*jeigu juridinis asmuo naudoja antspaudą savo veikloje)* |
|  |  |

*\*Pildoma tik juridinio asmens vadovui*

1. Atstovas nurodomas tik tuomet, kai Vykdytojas yra juridinis asmuo. [↑](#footnote-ref-1)
2. Sutarties 2.2 punkto redakcija, kai LKC direktoriaus įsakymu skirtas finansavimas projektui vykdyti neviršija 50 000 eurų. [↑](#footnote-ref-2)
3. Sutarties 2.2. punkto redakcija, kai LKC direktoriaus įsakymu skirtas finansavimas projektui vykdyti viršija 50 000 eurų sumą. [↑](#footnote-ref-3)
4. Bendros filmo gamybos atveju - projekto finansavimo plano pareiškėjo dalyje nurodytus finansinius įsipareigojimus patvirtinančius dokumentus. [↑](#footnote-ref-4)
5. Reikalavimas pateikti bendros filmo gamybos sutartį taikomas tik bendros filmo gamybos atveju. [↑](#footnote-ref-5)
6. „Keisti“ reiškia bet kokį bendragamintojo (-ų) ar jų kiekio pasikeitimą, atsiradimą ar išnykimą, t.y. kai vienas bendragamintojas pakeičiamas kitu, prisijungia naujas bendragamintojas (-ai) ar projekte nusprendžia nebedalyvauti esamas bendragamintojas (-ai). [↑](#footnote-ref-6)
7. Sutarties 5.1.1. p. redakcija, kai LKC direktoriaus įsakymu skirtas finansavimas projektui vykdyti neviršija 15 000 eurų per biudžetinius metus. [↑](#footnote-ref-7)
8. Sutarties 5.1.2. p. redakcija, kai LKC direktoriaus įsakymu skirtas finansavimas projektui vykdyti viršija 15 000 eurų per biudžetinius metus. [↑](#footnote-ref-8)
9. Sutarties 5.1.3 p. redakcija, kai LKC perveda Vykdytojui projektui vykdyti skirtas lėšas dviem mokėjimais. [↑](#footnote-ref-9)